[bookmark: _Toc208997142]Περίληψη
Η παρούσα διατριβή διερευνά συστηματικά τη σχέση ανάμεσα στον χρηματοοικονομικό αλφαβητισμό (ΧΑ), τον ψηφιακό χρηματοοικονομικό αλφαβητισμό (ΨΧΑ) και τις ηγετικές δεξιότητες επαγγελματιών υγείας στο νοσοκομειακό περιβάλλον. Σε ένα πλαίσιο αυξανόμενης οργανωσιακής πολυπλοκότητας και ψηφιοποίησης, η σύζευξη οικονομικής/ψηφιακής επάρκειας με ώριμες ηγετικές ικανότητες συνιστά κρίσιμο προσδιοριστή ποιότητας, αποδοτικότητας και βιωσιμότητας. Σκοπός της μελέτης ήταν η ποσοτική αποτύπωση των επιπέδων ΧΑ/ΨΧΑ και ηγετικών δεξιοτήτων, η διαστρωμάτωσή τους κατά ρόλο, εκπαίδευση, φύλο και ηλικία, και η ανάδειξη ανεξάρτητων παραγόντων που τα προβλέπουν.

